Թե ինչ է իրականում տեղի ունեցել Գյանջայում, պարզ չէ, քանի որ ընդդիմադիր կայքերը դեռ չեն մեկնաբանել տեղի ունեցածը... Հիշեցնեմ, որ իրավիճակն Ադրբեջանի մեծությամբ երկրորդ քաղաքում սրվեց սույն թվականի հուլիսի 3-ին, երբ մահափորձ տեղի ունեցավ Գյանջայի քաղաքապետ Էլմար Վելիևի դեմ: Ազերի իրավապահները ձերբակալեցին 11 անձի և մահափորձի կազմակերպման համար մեղադրեցին ՌԴ քաղաքացի Յունիս Սաֆարովին, ում մեղադրեցին նաև Իրանի գաղտնի ծառայությունների գործակալ լինելու համար: Իշխանությունները «վհուկների որս» սկսեցին քաղաքում՝ տարրական տեռոր իշխանությունների հետ չհամագործակցող ուժերի նկատմամբ....Այս տեռորի պայմաններում էլ Գյանջայի բնակիչներից ոմանք (պաշտոնական տեղեկությունների համաձայն 150-200 հոգի) հուլիսի 10-ին հանրահավաք էին կազմակերպել Գյանջայի քաղաքապետարանի մոտ: Չարտոնված հանրահավաքը ցրելու հետևանքով զոհվել են երկու բարձրաստիճան ոստիկան-գնդապետներ՝ Իլգար Բալաքիշիևը և Սամեդ Աբբասովը: Այդ ամենը պատճառ դարձավ, որ Ադրբեջանի իշխանություններն սկսեն մասսայական ձերբակալություններ, որոնց ժամանակ սպանվեցին ահաբեկչության համար կասկածվող մի քանի մարդ: